钦定古今图书集成/明伦汇编/闺媛典/第168卷 > 陈克华妻杨氏
## 钦定古今图书集成/明伦汇编/闺媛典/第168卷 > 陈克华妻杨氏

按《馀姚县志》：“杨氏，陈克华妻，武康州守宪孙女。归陈
三月而克华亡。氏年十九，殓甫一宿，邻失火，殆及杨，
凭棺大恸，姑力挽之不起，愿与俱灭。顷之火熄，闾里
咸叹。伯氏生仲子，氏请于舅姑，即抚之，为克华后。居当独处一室，非舅姑有事不上堂。其装甚具，悉屏之，
非布素不御。一日夜半，疾雷破柱，阖室无不震惊，杨”
氏枕柱而卧，安然若无所闻。嘉靖间，郡守表其闾。